[image: image1.jpg]i Ajuntament de Solsona





	
	ACTA 


	Expedient núm.: 
	Òrgan col·legiat: 

	JGL/2023/15 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	11 d’abril de 2023 

	Durada 
	des de les 13.00 fins a les 14.10 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	No

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l’acta JGL/2023/14 de la Junta de Govern Local de la sessió duta a terme el dia 3 d'abril de 2023, presentada a la consideració dels membres de la Junta, i en no presentar-se cap esmena queda aprovada per unanimitat dels seus membres.


AFERS SOCIALS
	Expedient 706/2023. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar a la sol·licitant la targeta d’aparcament individual número 25207-2023-275-6560W.


	Expedient 887/2021. Habitatge propietat de l'Ajuntament – c/ de Salvador Espriu (complex esportiu municipal)

	Favorable
	Tipus de votació: unanimitat

	Vist que per acord de la Junta de Govern Local del dia 3 de maig 2021 s’acordà destinar l’habitatge propietat de l'Ajuntament situat al carrer de Salvador Espriu per a casos d'emergència social;
Vist l’informe emès pels Serveis Socials Bàsics del Solsonès en què es proposa l'entrada a aquest habitatge d’una persona, per un període de dos mesos, a partir del dia 10 de març de 2023, amb la cessió d'una habitació i el dret d'ús d'espais comuns de l'habitatge;
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda informar favorablement el contingut de l'informe emès pels Serveis Socials Bàsics del Solsonès i allotjar, temporalment, aquesta persona a l’habitatge propietat de l'Ajuntament situat al carrer de Salvador Espriu.


AIGÜES
	Expedient 168/2021. Banc de Sabadell – reclamació patrimonial per avaria a la xarxa d'aigua

	Favorable
	Tipus de votació: unanimitat

	Vista la sol·licitud d’indemnització per pagar les despeses de reparació dels danys que ha generat una filtració d’aigua potable de la xarxa municipal a l’immoble situat a l’avinguda del Pont;
Vist que de l’informe emès pel Servei Municipal d’Aigües es desprèn que no hi va haver cap avaria a la xarxa d’aigua de l’avinguda del Pont, però sí al carrer dels Dominics, que podia ser el causant de les humitats al local que té accés per l’avinguda del Pont, 5;
Atès que els dies de l’avaria del carrer dels Dominics coincideixen amb els dies que va patir humitats el local de l’avinguda del Pont;
Vista la documentació que obra a l’expedient;
A proposta dels regidors delegats de Serveis i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Reconèixer al sol·licitant el dret a rebre una indemnització com a conseqüència dels danys soferts en els seus béns o drets pel funcionament del servei municipal d’aigua; i els danys del qual han consistit en humitats al local de l’avinguda del Pont, amb una valoració de 1.880,58 €, per haver estat confirmada la relació de causalitat entre el funcionament del servei públic i la lesió produïda.
Segon. Aprovar, disposar i reconèixer la quantitat de 1.880,58 € a la qual ascendeix la indemnització, i ordenar el pagament d’aquest import.
Tercer. Notificar als interessats aquesta resolució juntament amb els recursos procedents contra aquesta.


	Expedient 703/2023. Revisió facturació aigua 2n trimestre de 2023 – Ptda. de Sant Pere Màrtir

	Favorable
	Tipus de votació: unanimitat

	Vista la sol·licitud de revisió de la facturació d’aigua d’una finca situada a la partida de Sant Pere Màrtir (contracte 61.576), corresponent al 2n trimestre de 2023, ja que pot tenir un consum molt elevat a causa d’una fuita d’aigua;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que encara no es disposa de la lectura del comptador d’aigua del 2n trimestre de 2023 i, per tant, no es pot valorar si es pot aplicar la facturació d’aigua per fuita. En el moment en què es disposi d’aquesta dada, s’avaluaran els metres cúbics considerats fuita d’aigua. El volum d’excés es calcula segons el consum habitual en els dos darrers anys.


CULTURA
	Expedient 710/2023. AEIG Pare Claret Solsona – utilització material

	Favorable
	Tipus de votació: unanimitat

	Vista la sol·licitud presentada i subscrita per Jana Montraveta i Llumà, amb DNI núm. ***9725**, representant de l’Agrupament Escolta i Guia Pare Claret, en què demana poder utilitzar tres taules plegables, un altaveu i un micròfon el dia 1 d’abril, a les 9.30 hores, per poder dur a terme la caminada dels pioners i caravel·les de l’Agrupament amb la finalitat de recaptar diners per a poder anar de ruta durant l’estiu;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 711/2023. Festa de la partida de Sant Honorat, dia 28 de maig de 2023

	Favorable
	Tipus de votació: unanimitat

	Vista la sol·licitud presentada i subscrita per Maria del Mar Barons i Burés, amb DNI núm. ***9315**, en què, en nom de les priores de la partida de Sant Honorat, Lídia Burés i Anna Alonso, demana poder utilitzar 30 cadires i tres taules el dia 28 de maig de 2023, a les 11.30 hores, per poder celebrar la missa i la benedicció del terme de la festa de la partida; també demana que l’Ajuntament talli l'herba de tot l'entorn de la capella;
A proposta de l'alcaldessa i de la regidora delegada de Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 712/2023. Comunitat Islàmica del Solsonès – utilització material i sala polivalent

	Favorable
	Tipus de votació: unanimitat

	Vistes les sol·licituds presentades i subscrites per Khalid Baghal, amb DNI núm. ***0689**, representant de la Comunitat Islàmica del Solsonès, en què, amb motiu del trencament del dejuni que se celebra durant el ramadà, el dia 15 d’abril es durà a terme un acte a les 20.45 hores, per a tots els veïns i veïnes de Solsona, motiu pel qual demana autorització per celebrar l’acte a la plaça de l’U d’Octubre i poder disposar de 250 cadires, 45 taules i l’equip de so amb un micròfon, així com de la sala polivalent;
A proposta de l’alcaldessa i la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


GOVERNACIÓ
	Expedient 666/2023. Ocupació de la via pública amb taules i cadires – la Carrera

	Favorable
	Tipus de votació: unanimitat

	Vista la sol·licitud de permís per a la instal·lació d'una terrassa exterior davant d’un bar de la Plana situat a la Carrera, a la façana que dóna al carrer de Mossèn Penina, amb la col·locació de sis taules amb les cadires corresponents, des de l’1 d'abril fins al 31 de maig i des de l’1 de setembre a l’1 d'octubre i de deu taules amb les cadires corresponents des de l'1 de juny fins al 31 d’agost;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la instal·lació de la terrassa amb tres taules i quatre cadires, cadascuna, des de l’1 d’abril a l’1 d’octubre de 2023, amb els condicionants següents:
· Tota l’àrea ocupada per la terrassa haurà de quedar recoberta amb una tarima de, com a mínim, la mateixa alçada de la vorera, sense superar l’espai autoritzat. En aquest cas, la vorera i la calçada estan a nivell però, per seguretat dels usuaris de la terrassa, és necessari l'ús de la plataforma. La plataforma de la terrassa serà de lames de fusta sobre rastells o d’un material que pugui suportar o absorbir els impactes dels vehicles que estacionin en la zona. No es pot clavar al terra amb ancoratges que malmetin el paviment.
· La tarima estarà elevada del terra i permetrà el pas de les aigües pluvials per la seva part inferior, no podent tapar els embornals, les arquetes de registre de serveis, de clavegueram, boques de rec i hidrants, sortides d’emergència, passos de vianants, etc.
· Per garantir la seguretat dels usuaris, les terrasses han de quedar tancades per l’exterior, de manera que no siguin accessibles des de la calçada, amb elements de senyalització com catadiòptrics, a la banda de la calçada. El tancament de la terrassa es realitzarà amb la instal·lació de baranes d’estructura metàl·lica sotmesa a criteri municipal.
· Les terrasses, com a caràcter general, no podran sobrepassar l’amplada màxima de 2,00 m, i la llargada de 5,00 m.
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), el titular de la llicència queda obligat a retirar la terrassa i deixar lliure l’espai públic ocupat.
· La titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents és de 22,60 €/mes.


	Expedient 697/2023. Ocupació de la via pública amb taules i cadires – bar Vall Calent, C/ Llobera, 55, façana Av. Verge del Claustre

	Favorable
	Tipus de votació: unanimitat

	Vista la sol·licitud presentada i subscrita per Edda Maria Coa Puerta, amb DNI núm. ***2120**, en què demana permís per a la instal·lació d'una terrassa exterior davant del bar Vall Calent, a la façana de l'avinguda de la Verge del Claustre, amb la col·locació de quatre taules i quatre cadires, cadascuna, de dilluns a dissabte;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar a la sol·licitant que s'autoritza la instal·lació de la terrassa a l'avinguda de la Verge del Claustre amb quatre taules, col·locades de la manera següent: dues taules adossades a la paret de l'establiment, una a cada costat de la porta d'entrada amb tres cadires, cadascuna, per no entorpir el pas de vianants, i dues taules amb quatre cadires, cadascuna, sota els primers arbres passada la porta d'entrada, amb els condicionants següents:
· Les taules i cadires hauran de complir els criteris estètics assenyalats al POUM per al nucli antic, que assenyala que els materials autoritzables són la fusta, la lona de color cru i el vímet. No obstant això, també s’admeten cadires d’estructura d’alumini i seient i respatller de polipropilè imitant material natural i taules d’estructura d’alumini lacat i sobre en color marró. No es permet la instal·lació de mobiliari de publicitat.
· Els materials dels para-sols han de ser la roba o lona de color cru i l'estructura d'aquests d'alumini lacat i/o resines de colors admesos. La seva alçada ha d'oscil·lar entre els 2,20 i els 2,60 metres i no poden estar ancorats al paviment.
· No s’admet la delimitació de l’espai amb tanques, jardineres o elements similars.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), el titular de la llicència queda obligat a retirar la terrassa i deixar l’espai públic ocupat.
· La titular de la llicència queda obligat a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són: l’horari general de funcionament de les terrasses, de diumenge a dijous, finalitzarà a l’1.00 hores, i els divendres, dissabtes i vigílies de festius, finalitzarà a les 2.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents, al nucli antic, durant els mesos de juliol i agost, és de 26,20 €/mes; la resta de l’any és de 22,60 €/mes.


	Expedient 601/2023. AEiG Pare Claret – Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per AEiG Pare Claret, amb NIF núm. G09831974, en què demana modificar l’horari de l’acord adoptat per la Junta de Govern Local del dia 27 de març de 2023, en relació a l'autorització per fer un dinar per a les famílies del cau el dia 22 d’abril a la plaça del Camp, podent disposar de la plaça a partir de les 7.30 hores i fins a les 17.00 hores i, a part del material autoritzat, poder disposar d'una paella gran i de la pala per fer el dinar;
A proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Pel que fa a la col·locació de la paella, aquesta s'ha de col·locar a la vorera de la paret de l'Escola Arrels Primària i el sol·licitant s'ha de comprometre a col·locar taulers DM que garanteixin l'absorció dels líquids que es puguin vessar i s'ha de fer responsable de la neteja de la brutícia que, a causa de la cocció de la paella, es pugui produir pels voltants.


	Expedient 164/2023. Festa Major de Solsona 2023 – instal·lació xurreria

	Favorable
	Tipus de votació: unanimitat

	Vista la sol·licitud de llicència per instal·lar una xurreria durant la Festa Major de Solsona 2023;
Vist l'informe 30/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda informar favorablement la concessió de la llicència sol·licitada després d'haver efectuat el pagament del preu públic per parades, barraques, casetes de venda... situades en terrenys d’ús públic i subjecta a les condicions següents:
· Les dates de la Festa Major de Solsona són del 7 a l’11 de setembre de 2023.
· Pel que fa a la ubicació de la xurreria, s’ha d’instal·lar a l'aparcament del passeig de les Moreres, seguint les indicacions de la Policia Local.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· En la instal·lació s’haurà de disposar de la documentació següent:
· Documentació original, corresponent a la mateixa, presentada en la sol·licitud.
· Pòlissa d’assegurança de responsabilitat civil vigent, amb comprovant de pagament.
· Impost sobre activitats econòmiques.
· Alta a la Seguretat Social.
· Carnet de manipulador d'aliments.
· La llicència municipal que autoritza l’activitat.
· S'han de complir les condicions ambientals següents:
· Sorolls i vibracions: Adoptar les mesures adients per no superar els valors límit d’immissió exteriors, establerts al Reglament de la Llei 16/2002, de protecció contra la contaminació acústica, per a la zona de sensibilitat acústica corresponent.
· Residus: S’haurà d’efectuar la correcta recollida selectiva dels residus municipals generats i el seu lliurament als contenidors corresponents.
· L’espai i entorns ocupats per les instal·lacions de l’activitat, s’hauran de mantenir en bon estat de neteja i conservació tant durant la seva estada com quan cessin les activitats.
· Pel que fa a la prevenció d'incendis: Els mitjans manuals d’extinció d’incendi hauran d’estar convenientment senyalitzats i revisats per empresa mantenidora autoritzada.
· El preu públic per casetes de venda ambulant, per fires i festes, situades en terrenys d'ús públic ascendeix a 3,00 €/ml/dia, per tant, l'import a abonar és de 105,00 €. L'import s'haurà d'abonar abans d'instal·lar la xurreria al compte bancari de l'Ajuntament de Solsona núm. ES60 2100 0081 9902 0000 0425.


	Expedient 667/2023. Festa Major de Solsona 2023 – instal·lació atraccions

	Favorable
	Tipus de votació: unanimitat

	Vista la sol·licitud de llicència per instal·lar unes atraccions durant la Festa Major de Solsona 2023;
Vist l'informe emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda informar favorablement la concessió de la llicència sol·licitada després d'haver efectuat el pagament del preu públic per parades, barraques, casetes de venda... situades en terrenys d’ús públic i subjecta a les condicions següents:
· Les dates de la Festa Major de Solsona són del 7 a l’11 de setembre de 2023.
· Pel que fa a la ubicació de les atraccions, haurà de seguir les indicacions de la Policia Local.
· L’Ajuntament de Solsona no facilita la connexió del subministrament de llum elèctrica, que s’haurà de contractar a la companyia subministradora si no es disposa de grup electrogen. El subministrament d’aigua es pot contractar a l’Ajuntament de Solsona.
· L’aforament màxim autoritzat en les atraccions és l'indicat al manual d’ús de les atraccions. Cal indicar-ho amb cartell en lloc fàcilment visible.
· S’haurà de suspendre el seu funcionament quan superi els llindars fixats pel manual d’ús especialment amb vent, o temporals o tempestes elèctriques.
· En la instal·lació s’haurà de disposar de la documentació següent:
· Documentació original, corresponent a la mateixa, presentada en la sol·licitud.
· Pòlissa d’assegurança de responsabilitat civil vigent, amb comprovant de pagament.
· La llicència municipal que autoritza l’activitat.
· Previ a l’inici de l’activitat s’haurà de presentar:
· La certificació tècnica, emesa per tècnic competent, corresponent als muntatges i instal·lacions efectuades en el lloc de l’emplaçament, en la qual s’hi ha de fer constar que el conjunt de l’atracció funciona correctament. Així mateix, s’haurà d’acreditar que les instal·lacions i l’activitat s’ajusten a la sol·licitud formulada i es compleixen tots els requisits de seguretat i els exigits en la llicència.
· Certificat vigent de baixa tensió.
· Justificant de pagament de la pòlissa de responsabilitat Civil.
· Certificat de revisió vigent dels elements de protecció contra incendis.
· S'han de complir les condicions ambientals següents:
· Sorolls i vibracions: Adoptar les mesures adients per no superar els valors límit d’immissió exteriors, establerts al Reglament de la Llei 16/2002, de protecció contra la contaminació acústica, per a la zona de sensibilitat acústica corresponent.
· Residus: S’haurà d’efectuar la correcta recollida selectiva dels residus municipals generats i el seu lliurament als contenidors corresponents.
· L’espai i entorns ocupats per les instal·lacions de l’activitat, s’hauran de mantenir en bon estat de neteja i conservació tant durant la seva estada com quan cessin les activitats.
· Pel que fa a la prevenció d'incendis: Els mitjans manuals d’extinció d’incendi hauran d’estar convenientment senyalitzats i revisats per empresa mantenidora autoritzada.
· El preu públic per les atraccions, per fires i festes, situades en terrenys d'ús públic ascendeix a 3,00 €/ml/dia, per tant, l'import a abonar per les tres atraccions és de 270,00 €. L'import s'haurà d'abonar abans d'instal·lar les atraccions al compte bancari de l'Ajuntament de Solsona núm. ES60 2100 0081 9902 0000 0425.


PERSONAL
	Expedient 233/2023. Pràctiques curriculars màster d'advocacia – Universitat Pompeu Fabra BSM

	Favorable
	Tipus de votació: unanimitat

	Vista la sol·licitud presentada per X, amb DNI núm. ***4327**, estudiant del Màster d’Advocacia de la Universitat Pompeu Fabra BSM, en què sol·licita poder fer les pràctiques curriculars necessàries per finalitzar el màster a l’Ajuntament de Solsona, des del mes de juny al mes de desembre de 2023, amb un total de 700 hores, i l’horari de dilluns a divendres, de les 8.00 a les 15.00 hores;
Atès que el preu/hora recomanat que fixa la Universitat Pompeu Fabra per a aquest conveni és de 6,00 €/hora;
A proposta del regidor delegat de l’àrea d’Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda estimar la sol·licitud presentada, prèvia formalització del conveni corresponent amb la Universitat Pompeu Fabra BSM, pels dies, hores i preu/hora assenyalats.


	Expedient 541/2023. Col·laboració amb l’Escola d’Administració Pública de Catalunya – base de dades de col·laboradors per als tribunals de selecció

	Favorable
	Tipus de votació: unanimitat

	Vista la crida de data 9 de març de 2023 de la Secretaria de Governs Locals i Relacions amb l’Aran, al·legant el deure de col·laboració entre administracions públiques i sol·licitant la participació del personal dels seus ens per formar part de la base de dades de col·laboradors formada per funcionaris de carrera i personal laboral fix, facilitant la participació a la borsa de col·laboradors de l’Escola d’Administració Pública de Catalunya;
Vist que la Junta de Govern Local del dia 27 de març de 2023 va acordar atendre la sol·licitud de la Secretaria de Governs Locals i Relacions amb l’Aran de col·laborar amb l’Escola d’Administració Pública de Catalunya, facilitant la inscripció per incorporar-se a la base de dades de col·laboradors per als tribunals de selecció de l’Escola d’Administració Pública fent difusió entre el personal funcionari de carrera i personal laboral fix de l’Ajuntament de Solsona amb la regulació dels permisos corresponents;
Vist que alguns/es treballadors/es municipals, en resposta a l’oferiment que els ha fet l’ajuntament, han sol·licitat autorització per incorporar-se a la base de dades de col·laboradors per als tribunals de selecció de l’Escola d’Administració Pública;
A proposta del regidor delegat d’Administració i de l’alcaldessa,
La Junta de Govern Local, en virtut de les facultats que té delegades per decret de l'Alcaldia 339/2021, de 4 d'octubre, i per unanimitat dels assistents, acorda autoritzar les sol·licituds presentades amb la incorporació a la base de dades de col·laboradors per als tribunals de selecció de l’Escola d’Administració Pública del personal que ho hagi sol·licitat i tinguin la condició de personal funcionari de carrera i personal laboral fix de l’Ajuntament de Solsona. Es recorda al personal col·laborador que haurà de sol·licitar permís per cada designació i haurà de justificar degudament l’assistència al tribunal de selecció. Caldrà registrar al sistema de control horari les hores destinades a aquesta tasca amb la incidència «Serveis a altres administracions». El nombre d’hores que computarà l’Ajuntament serà com a màxim les hores de la seva jornada ordinària. El permís que concedeix l’Ajuntament serà de 2 dies a l’any; si el/la treballador/a ha de destinar més dies per assistir a tribunals, aquests dies aniran a càrrec seu. Les despeses de desplaçaments, dietes i indemnitzacions aniran a càrrec de l’administració on hagin estat designats.


	Expedient 696/2023. Permís per formació

	Favorable
	Tipus de votació: unanimitat

	El passat 10 de gener de 2023 es va publicar al BOE el Reial decret 3/2023, pel que s’estableixen les criteris tècnico-sanitaris de la qualitat de l’aigua de consum, el control i el subministrament.
La situació hídrica actual constitueix un repte no només per l’administració, sinó també pels gestors de les xarxes públiques de distribució d’aigua, que han de garantir l’accés de l’aigua a tots els usuaris, tant en quantitat com en qualitat. El RD 3/2023 és el nou marc legal a nivell estatal, amb un enfocament basat en la gestió dels riscos.
Amb l’objectiu general de donar una visió general dels aspectes més rellevants en la gestió de les xarxes d’aigua, des de les captacions fins a l’atenció a l’usuari final, dins del Pla de Formació Contínua de la Diputació de Lleida 2023, s’ha organitzat el curs “1601 - Gestió de xarxes públiques de distribució d’aigua”.
Aquest curs té una càrrega lectiva 5 hores que es realitzaran el dia 18 d’abril de 2023, de les 9.00 a les 14.00 hores, en modalitat en línia. El curs està adreçat a les persones que treballen en la gestió de xarxes públiques de distribució d’aigua.
Vist que cinc persones de la plantilla del Servei Municipal d’Aigües, en resposta a l’oferiment del departament de Recursos Humans del curs esmentat, han sol·licitat poder fer aquesta formació;
Vist el que estableix el pacte-conveni de l'Ajuntament de Solsona a l'article 10;
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar les sol·licituds presentades i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi si es retorna al lloc de treball, en cas contrari finalitzar amb una sortida. Una vegada finalitzada la formació caldrà fer arribar el certificat corresponent a Recursos Humans.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


URBANISME
	Expedient 642/2023. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/88
DNI sol·licitant: ***6349**
Obres a realitzar: reforma de la cambra de bany d'un habitatge
Registre d’entrada: 2023-E-RE-525, del 28 de març
Pagament de la llicència: 28 de març de 2023.


	Expedient 2148/2022. Llicència urbanística – instal·lació d'un sistema de captació d'energia solar fotovoltaica per autoconsum en una instal·lació en sòl urbà pendent de desenvolupament, ctra. de Manresa

	Favorable
	Tipus de votació: unanimitat

	Vista la sol·licitud de llicència per a la instal·lació d’un sistema de captació d’energia solar fotovoltaica per autoconsum en una instal·lació en sòl urbà pendent de desenvolupament, situat a la carretera de Manresa (ref. cadastral 25257A001001520001SI);
Vist l’informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre , i per unanimitat dels assistents, acorda comunicar al sol·licitant que:
1. La instal·lació fotovoltaica sol·licitada es podria autoritzar favorablement atès que s’adiu amb els paràmetres admesos per l’ordenança reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona.
2. La sol·licitud presentada s’ha de sotmetre al tràmit d’informació pública pel termini de 20 dies i, simultàniament, s’ha de sol·licitar l’informe corresponent a la Comissió Territorial d’Urbanisme, que l’ha d’emetre en el termini màxim de dos mesos i, mentrestant, l’Ajuntament no podrà autoritzar els usos i les obres provisionals sol·licitats si aquest informe és desfavorable.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

